b'\n_START_ARTICLE_\nUvedba upravnega postopka\n_START_SECTION_\nUvedba postopka na zahtevo stranke\n_START_PARAGRAPH_\nPostopek na zahtevo stranke se za\xc4\x8dne, kadar zakon daje stranki pravico ali le zahtevek izhaja iz naravne stvari. Vlogo se lahko zavr\xc5\xbee, kadar niso predlo\xc5\xbeene procesne predpostavke za za\xc4\x8detek postopka,. Po 129. \xc4\x8clenu ZUP so te predpostavke:_NEWLINE_1.   Zadeva ni upravna oziroma ni mogo\xc4\x8de o njej odlo\xc4\x8dati v upravnem postopku;_NEWLINE_2.   \xc4\x8ce oseba, ki vlaga vlogo, ne uveljavlja kak\xc5\xa1ne svoje pravice ali pravne koristi oziroma, \xc4\x8de po zakonu ne more biti stranka v tem postopku;_NEWLINE_3.   \xc4\x8ce vloga ni bila vlo\xc5\xbeena v predpisanem roku;_NEWLINE_4.   \xc4\x8ce o tej zadevi \xc5\xbee te\xc4\x8de upravni ali sodni postopek ali \xc4\x8de je o zadevi \xc5\xbee bilo pravnomo\xc4\x8dno odlo\xc4\x8deno z odlo\xc4\x8dbo, s katero je stranka pridobila pravico ali ji je bila nalo\xc5\xbeena obveznost. Zahtevek se zavr\xc5\xbee tudi, \xc4\x8de je bila izdana zavrnilna odlo\xc4\x8dba in se dejansko stanje ali pravni predpis, na katerega se zahtevek opira, po zavrnitvi zahtevka ni spremeni._NEWLINE_Tak\xc5\xa1no vlogo organ zavr\xc5\xbee s sklepom, zoper katerega je dovoljena prito\xc5\xbeba. Organ vlogo lahko zavr\xc5\xbee kadarkoli med postopkom do izdaje odlo\xc4\x8dbe, \xc4\x8de ugotovi katerega od navedenih razlogov (\xc5\xa0triker,2011, str. 72).\n_START_SECTION_\nUvedba postopka po uradni dol\xc5\xbenosti\n_START_PARAGRAPH_\nPo uradni dol\xc5\xbenosti organ za\xc4\x8dne postopek, \xc4\x8de zakon ali na zakon oprt predpis tako dolo\xc4\x8da ali \xc4\x8de to terja varstvo javnega interesa ali javne koristi[1], dolo\xc4\x8dene z zakonom. Postopek je za\xc4\x8det v trenutku, ko organ opravi kakr\xc5\xa1nokoli dejanje v ta namen (Jerov\xc5\xa1ek, 2007, str. 97, 98)._NEWLINE_Pri uvedbi postopka po uradni dol\xc5\xbenosti prijava stranke ali druge osebe ni potrebna, lahko pa na organ vpliva posredno, da organ po uradni dol\xc5\xbenosti pri\xc4\x8dne s postopkom, vendar  pa organ ni dol\xc5\xbean zaradi prijave stranke ali druge osebe za\xc4\x8deti postopka._NEWLINE_Na\xc4\x8din uvedbe postopka, je po 212. \xc4\x8dlenu Zakona o splo\xc5\xa1nem upravnem postopku, obvezna sestavina uvoda odlo\xc4\x8dbe, prav tako pa tudi drugih izdanih aktov. Tako mora organ ob izdaji odlo\xc4\x8dbe v uvod zapisati ali je upravni akt izdan po uradni dol\xc5\xbenosti ali na zahtevo stranke. V slednjem primeru, se v uvod odlo\xc4\x8dbe zapi\xc5\xa1e ime osebe ali zakonitega poobla\xc5\xa1\xc4\x8denca (v kolikor obstaja), na zahtevo katerega se upravni akt izdaja._NEWLINE_Javna korist je splo\xc5\xa1na dru\xc5\xbebena korist, ki je nad koristjo posameznika, ker jo zasleduje \xc5\xa1ir\xc5\xa1a skupnost.\n_START_SECTION_\nPrimeri iz upravne svetovalnice\n_START_PARAGRAPH_\n1. Ravnanje organa s pobudo za za\xc4\x8detek postopka po uradni dol\xc5\xbenosti\n_START_SECTION_\nPrimeri iz sodne prakse\n_START_PARAGRAPH_\nPrimer sodne prakse po uradni dol\xc5\xbenosti_NEWLINE_1.http://www.sodisce.si/znanje/sodna_praksa/vrhovno_sodisce_rs/2010040815256516/_NEWLINE_2.http://www.sodisce.si/znanje/sodna_praksa/vrhovno_sodisce_rs/2010040815245646/_NEWLINE_Primeri sodne prakse pri uvedbi upravnega postopka  na zahtevo stranke_NEWLINE_1. http://www.sodisce.si/znanje/sodna_praksa/upravno_sodisce_rs/59333/_NEWLINE_2. http://www.sodisce.si/znanje/sodna_praksa/upravno_sodisce_rs/59878/_NEWLINE_3. http://www.sodisce.si/znanje/sodna_praksa/vrhovno_sodisce_rs/11406/'